Den Vest-Sjællandske Avis, 1818-10-27
Oversigt over Dagens udenlandske Nyheder. Den Russiske Keiser tildrager sig stedse meere Nationernes Beundring og Høiagtelse ved sine store Følelser for Menneskevel og borgerlig Frihed, og ved den Agtelse han udviser for Menneskenaturen, Culturens høieste Præg, som ak saa ofte forglemmes under Forblindelsen af den udvortes Glands legemlig Skiønhed omgiver den skiønne Siæl, Kraft og Færdighed tildrager ham bifald hos dem, som ikke kunne paaskiønne hans aandelige Fortrin; da han den 17de Sept. holdt med Kongen af Preussen sit Jndtog i Berlin, vare 25000 Krigsfolk opstillede paa Gaderne, tre Mand høit, imellem hvilke Keiseren begav sig til Slottet, utallige Mennesker skimlede sammen for at see Jordens mægtigste Monark og deres Konges hengivne Ben; intet Uheld mødte nogen af Tilskuerne; men nær havde et saadant mødt Keiseren selv, thi da han indtraf i Spidsen af sit eget Regiment, som var opstillet imellem Mohr- og Biørnegaden, og Kronprinsen af Preussen just i det samme hilste paa ham, gjorde hans Hest et Feiltrin tilbage i Rendestenen og styrtede; men den færdige Rytter svang sig hurtig op igien paa Sadlen og undgik Faren; han blev modtaget med en lydelig og oprigtig Folkeubel. – Det har opvakt Sensation at Storfyrst Constantin har saa pludselig og saa hurtig foretaget sig den lange Reise fra Warschau til Aachen, man har bragt hans Navn i Erindring og Catharing den 2dens Hensigter med at give ham det; men Politikens Stør formaae de Uindviede ikke at opløfte. - Storfyrst Michael har ligesom hans Broder Nicolaus, fuldendet sin Reise til England; da den regierende Familie i Rusland har til Formaal, at gjøre dette Rige til et frit og industriøs Land, saa kunne Prinserne af det Keiserlige Huus ikke bereise et mere lærerigt Land end England, for at lære at skille Folkefrihedens og Fabrikflidens føde Frugter, fra deres mange bittre. Jnden Storfyrsten forlod England, gav Hertugen af Devonschire ham en prægtig Frokost, hvortil 100 Personer vare indbudne og hvorved den smukke Elephant blev foreviist, som Lord Moira, har foræret Hertugen. Storfyrsten har ved sin Afreise uddeelt kostbare Presenter til alle de Personer, som Prindsregenten havde ansat til hans Opvartning. Sir William Congreve og Ridder Blomfield, fik hver en Daase af over 1000 Guineers Værdie, Prins-Regentens Kudsk, en smuk Gulddaase, og den simpleste Staldkarl i Strat fort- house, 10 Guineer. Man anslaaer Udgifterne paa Storfyrstens Engelske Reise til 20000 Pund Sterling, Værterne skulle have ladet sig godt betale (Æggene maae være sieldne her, min gode Mand, sagde Kong Georg den 2den af England til en Vært i Holland, som paa sin Regning havde sat 100 Gylden for en Snees Æg; ne - svarede denne – men Kongerne). – Den Østerrigske Erkehertug Maximilian vil nu ogsaa foretage sig en Reise i England, under Titel af en Greve af Novellara; Greven reiser lettere end Erkebertugen; han er ankommen til London og har besøgt Prins=Regenten. - Hertuginden af Parma, Maria Louise, har forladt Østerrige og er reist tilbagetil sine Stater, rørende skal den Afsked have været, som hun tog med sin Søn i Persenburg; hun skal have lovet at ville besøge ham igien inden to Aars Forløb, man bemærker, at hendes Udseende, i de sidste Dage for hendes Afreise, var meget lidende; Øieblikkets usikkre Rygte fortæller, at den bekiendte Las Casos er i Begreb med at indgive en Begiering til Congresen i Aachen om at Napoleon maa blive bragt til et fundere og behageligere Opholdsted end St. Helena, og at hun har faaet Tilladelse til af sin Fader at understøtte den; paa samme Tid, fortælles der fra London, at denne berømte Fange føler sig oplivet, at han begynder at spadsere og gaae paa Jagd og at hans Helbred retter sig; man har sendt ham 4 Jagdflinte og 6 Hønsehunde fra England, og man sender ham hver Maaned de nyeste litteræriske Producter; men man omgiver hans Spadseretoure med Jerngitter, for at spærre al Adgang til ham. Det hedder, at hans Broder Ludvig er i Besiddelse af hans egenhændige Levnetsbeskrivelse, og at han ofte faaer paa hemmelige Veie Breve fra ham. – Det Engelske Blad Coureren har yttret den Frygt, at den forvovne Lord Cochrane vil stiæle ham bort med sit Dampskib.